Исмаил (Туймазы районы)

**Исмаил** () — Башҡортостандың Туймазы районындағы татар ауылы. 2010 йылдың 14 октябренә халыҡ һаны 197 кеше. Кәкребаш ауыл Советы составына инә.
Почта индексы — 452771, ОКАТО коды — 80251825007.

## Исеме
Ауыл исеме Исмаил тигән кеше исеменән алынған.

## Тарихы
Исмаил ауылы Кәкребаш, Бәйрәкәтүбә, Илсембәт, Япрыҡ һәм башҡа Ҡыр-Йылан ауылдары кеүек үк, 12-се башҡорт кантонының 4-се тирмәһе составында була.

Башҡорттар ергә аҫаба булараҡ хужа була, ә типтәрҙәр уны, ер хужалары менән 1741 й., 1760 й., 1776 й., 1779 йылдарҙағы керҙәшлек килешеүе буйынса керҙәш булараҡ файҙалана. Тәүге төпләнеүсе, типтәрҙәр булып киткән яһаҡлы татарҙар старшинаһы Исмәғил Уразмәтов үҙе һәм уның улы Кәрим Исмаилов билдәле.

Был тораҡ пункты яйлап типтәрҙәр өҫтөнлөк иткән милли ҡатнаш тораҡ пунктҡа әүерелә. 1762 йылда бында 19 яһаҡлы татар теркәлгән, уларҙың барыһы ла пугачевсылар булған. 1783 йылда 68 типтәр иҫәпләнә, 1795 йылда — 75, башҡорттар — 7 ир-ат. 1816 йылда — 117 типтәр, башҡорттар — 22, 1834 йылда беренселәре — 137, башҡорттар — 26 ир-ат. 1834 йылдағы VIII ревизияға ярашлы башҡорттарҙың исемдәре: Абдулсәләм Мәхмүтов, уның улдары Абдулсаттар (уның улдары Абдулханнан, Абдулманнан, Мөхәммәтғәни), Абдулхалик; Ғәббәс Ильясов, уның улы Хәмзә, ҡустылары Ғәйнитдин һәм Дәүләтша; Ғабдуллатип Ильясов; Миндекәй Ғәлиев (1752—1818), уның улдары Турай (уның улы Ғәбделнасир, Мөхәмәтйән), Ғайнан, Хәсән, Хөсәйен, Мөхәмәтғәли; Ғәлиев Абдулмоталлап (1749—1819), улдары Абдулмәзит (уның улы Ғәбдулханнан), Ғәбдулваһап (уның улдары Ғәбдулғәлләм, Ғәбдул-маннан); Ханмырҙа Абдулмоталлапов, уның улы Иҙрис, ҡустыһы Бикмырҙа; Исмәғил Әбдрәшитов, уның улы Хөснөтдин; Әбдрәшит Байраҡаев (1772—1818), улы Әмирхан.

1859 йылда бөтә халыҡ 61 ихатала 471 кеше тәшкил итә, 1870 йылда — 172 ихатала 570 кеше, 1920 йылда 204 йортта 1060 кеше йәшәй. Бөтөһе лә типтәрҙәр, был халыҡтың этник составын сағылдырмай.

1906 йылда 2 мәсет, һыу тирмәне, 2 бакалея кибете, мөгәзәй теркәлгән.

1843 йылда 54 башҡортҡа 112 бот ярауай иген сәселә һәм 8 бот картуф ултыртыла.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

; Милли состав
Бөтә Рәсәй халыҡ иҫәбен алыу (2002) мәғлүмәте буйынса — күпселек милләттәр башҡорттар (50 %), татарҙар (37 %).

## Географик урыны
Алыҫлығы:
* Район үҙәгенә тиклем (Туймазы): 9 км
* Ауыл Советы үҙәгенә тиклем (Кәкребаш): 4 км
* Яҡындағы тимер юл станцияһы (Туймазы): 9 км.

## Урамдары
Урам исеме:

* Арҡа урамы ()
* Ҡайынлы урамы ()
* Сейәле урамы ()
* Дача урамы ()
* Тау урамы ()
* Юл урам ()
* Йәшел урам ()
* Баланлы урамы ()
* Зәңгәр урам ()
* Урман урамы ()
* Ял базаһы биләмәһе ()
* Туғай урамы ()
* Май урамы ()
* Ҡурай еләкле урамы ()
* Яңы урам ()
* Уҫаҡлы урамы ()
* Баҫыу урамы ()
* Ҡояшлы урам ()
* Йәйғор урамы ()
* Тау тыҡрығы ()
* Ҡаты көнкүреш ҡалдыҡтары полигоны биләмәһе ()
* Миләшле урамы ()
* Ҡарағайлы урамы ()
* Төҙөлөш урамы ()
* Тирәкле урамы ()
* Сәскәле урам ()
* Үҙәк урам ()
* Мәктәп урамы ()
* Көньяҡ урам ()
* Алмағаслы урамы ()

## Билдәле шәхестәре
* Хажиев Ғәлимйән Мөхәмәтша улы (11 июль 1930 йыл) — совет нефть сәнәғәте хеҙмәткәре, Татарстан АССР-ының атҡаҙанған нефтсеһе (1981), СССР-ҙың Почётлы нефтсеһе (1981), Социалистик Хеҙмәт Геройы (1971).

## Һылтанмалар
* Совет муниципальных образований Республики Башкортостан
* Исмаилово на портале «Генеалогия и Архивы»
* 
* 
* «Налог Белешмәһе» системаһында Исмаил (Туймазы районы) ауылы
## Иҫкәрмәләр